7UP ร่วง 5% หลัง GULF เคลียร์ข่าวลือ “สารัชถ์” สนใจเข้าลงทุน
7UP ร่วง 5% หลัง GULF เคลียร์ข่าวลือ “สารัชถ์” สนใจเข้าลงทุน
24 มี.ค. 2564

ผู้สื่อข่าวรายงานว่า บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ณ เวลา 10.02 น. ราคาหุ้นอยู่ที่ระดับ 0.89 บาท ลบ 0.05 บาท หรือ 5.32% สูงสุดที่ระดับ 0.93 บาท ต่ำสุดที่ระดับ 0.66 บาท ด้วยมูลค่าการซื้อขาย 212.91 ล้านบาท

ทั้งนี้ ราคาหุ้น 7UP ปรับตัวลดลงตั้งแต่เปิดตลาดหลังปรับตัวขึ้นแรงติดต่อกัน 3 วันติด หลัง บริษัท บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ออกมาปฏิเสธกระแสข่าวลือที่ว่า นายสารัชถ์ รัตนาวะดี ประธานเจ้าหน้าที่บริหารของบริษัท จะเข้าไปลงทุนใน 7UP
โดย นายสารัฐ ยืนยันว่า บริษัทไม่เคยมีความสนใจซื้อหุ้น 7UP ดังกล่าวแต่อย่างใด เช่นเดียวกับการเข้าซื้อของตนส่วนตัวก็ไม่เคยแสดงความสนใจแต่อย่างใด